
Hd  C  morbus,  inter  auftores  medicos,  per¬ 
magnam  nominum  varietatem  fibi  adep¬ 
tus  eft.  Namque  non  folum  morbus 
facer  et  herculeus,  fed  comitialis,  infantilis,  lu¬ 
naticus,  fonticus,  &c.  appellatur.  Quod  autem 
nomen  au&ores  notae  melioris  hojdierni  ei  vulgo, 
indiderunt,  quodque  adhibere  nobifcum  decrevi¬ 
mus  eft,  Epilepfia,  vocabulum  ad  vim  repentinam, 
qua  hic  morbus  in  aegrotos  invadat,  enuncian- 
dam  quam  optime  accommodatum. 

A  DE  FI* 

definitio. 

Haec  tot  fymptomata  haud  dubie  continere 
debet,  quot  ad  diagnofin,  per  omnia  morbi  fta- 
dia,  illuftrandam  lufficient  ;  nihilominus  vero  ca¬ 
vendum,  ne  minus  neceffaria  vel  ambigua  adhi¬ 
beamus,  quae  nihil  aliud  nifi  definitionem  magis 
perplexam  obfcurioremque  efficiunt.  Seu  hoc 
leu .  il!ud,  fpe£taveris,  plerofque  nofologorum  in 
errores  incidiffie  compertum  habebis.  Definitio¬ 
ne  igitur  Culleniana  utemur,  a  quo  epilepfia  ita 
definitur  : 

“  Muiculorum  convulfio  cum  fopore.,>  Haec 
omnibus  aliis  eft  anteponenda  \  quoniam,  cum  e- 
legans  tum  brevis  eft,  et,  vocabulis  Periodicus  et 
Chronicus  omiflis,  omnes  morbi  fpecies,  quae  fe¬ 
le  oftendere  poflunt,  plane  compleditur. 

Epilepfia  nonnunquam  eft  acuta,  i.  e.  prima  e* 
jus  acceffio  mortem  aegroto  inferre  potefl ;  faepi- 

us 

«is  vero  longa  Vel  periodica,  temporibus  quibuf- 
dam  certis  flatifque  rediens,  quae,  fi  fides  au£lo- 
ribus  habenda,  a  (latu  lunae  non  raro  pendere 
confueverunt.  Morbus  in  primam  vicem  ple¬ 
rumque  repente,  idque  nodtu,  accedit ;  nonnun- 
quam  aegrotum  dormientem  invadit.  Paroxyf- 
mus  vero  poflea  rarius  accedit,  quin  figna  quae¬ 
dam  antecedentia  eundem  appropinquare  demon- 
ftrent.  In  diem  unum  alterumve,  priufquam 
hocce  eveniat,  languorem  univerfum,  laffitudi- 
nem,  capitis  dolorem,  et  pulfuin  aliquando  arte¬ 
riarum  temporum  infolitum,  perfentiieit  aegrotus. 
Imaginatio  illi  turbatur,  menfque  parum  conflat. 
Somnus  modo  profundus,  modo  fomniis  gratiffi- 
mis,  modo  terrificis,  interpellatus,  hxperredto 
et  nolenti  penis  faepe  rigefcit,  et  femen  abfque 
ulla  caufa  evidenti  profunditur.  Multo  expedi¬ 
tius,  multove  tardius  folito,  loquitur.  Saliva  ni¬ 
mia  illi  fecernitur.  Appetentia  cibi  vel  muitum 
imminuitur,  vel  multum  augetur.  Praecordia  fae- 
pius  intumeicunt  et  intenduntur.  Venter  tume- 
fadius  murmura  edit.  Foeces  infigniter  foetent, 
et  urina  copia  augefcit,  nonnunquam  fangiiine 
tincta. 

Paroxyfmo  accedente,  aegrotus  admodum 
languefcit  et  contriftatur  $  attamen  vero  frequen¬ 
ter. 

ter,  de  caufis  leviculis,  gaudio  rifuque  immodici» 

N 

vicifiim  exagitatur.  Venae  colli  diftenduntur. 
Quod  oculorum  eft  album  faepius  rubefcit  et  in¬ 
flammatur,  pupilla  aliquantum  augetur,  aegriuf- 
que  contrahitur.  Quinetiam  accedunt  vertigo, 
tinnitus  aurium,  caligo,  foedus  et  ingratus  odor  ; 
et  quafi  mufcae  parvulae  ob  oculos  ooverfantur. 

Paroxyfmus  dein  incipit,  ienfu  frigoris  in  par¬ 
tibus  corporis  extremis,  vel  qualibet  alia,  nonnun- 
quam  antecedente,  et  quafi  aura  frigida  caput 
verfus  adfcendente  ;  quod  quamprimum  attigit, 
aegrotus,  fi  forte  tunc  temporis  fteterit,  plerum¬ 
que  concidit,  clamorem  horrendum  edens,  oen- 
fus  omnigeni  expers  jacet.  Mufculi  totius  fere 
corporis,  potiflimum  vero  faciei,  quam  violentif- 
fime  convelluntur.  Quibus  modum  in  mirum 
variumque  contortis,  aegroti  vultus  omnes  affec¬ 
tus  animi  diverfos,  velut  gaudium,  triftitiam,  ra¬ 
biem,  amorem,  &c.  vicibus  alternis  repraeientat. 
Maxillae  inter  fefe  tanta  vi  contrahuntur,  ut 
fra&ura  nonnunquam  periclitentur  ;  quod  trif- 
mus,  contractiones  et  relaxationes  mufculorum 
alternae,  excipiunt,  dentibus  collifi.s,  qui  aliquan¬ 
do  franguntur,  fonitum  aures  radentem  ingra- 
tumque  reddentibus.  Oculi  modo  immobiles 
evadunt,  modo  huc  illuc  vertuntur ;  ita  tamen, 

ut. 

ut,  quod  illorum  album  inferiufque  fit,  tantum 
fefe  offendat.  Intumefcit  facies,  lividumque  co¬ 
lorem  induit,  qui  primum  in  labiis  et  infra  ocu¬ 
los  fe  in  confpedum  dare  confuevit.  Digiti  vali¬ 
de  contradi  volam  verfus  adducuntur ;  et  fimul 
aegrotus  pedus  fuum  una  vel  utraque  manu  pul- 
x  fare  conatur.  Perturbantur  fecretiones  et  excre- 
tiones,  corpus  fudore  univerfo  diffluit.  Saliva, 
inter  initium  parca,  nunc  copiofiffime  effunditur, 
fpeciemque  fpumofam  prae  fefe  fert.  Bilis  ali¬ 
quando  rejicitur,  et  foeces  fine  voluntate  foras 
expelluntur.  Urina  in  pueris,  femen  in  adultio- 
bus,  excernitur,  quae  tentigo  violentiffima  faepe 
concomitatur.  Per  hoc  tempus,  fpiritus  admo¬ 
dum  gravis  efficitur,  ftertorem  apopledicum  non¬ 
nihil  referens,  ab  eo  tamen  diverfus.  Pulfus  ar¬ 
teriarum  ab  initio  paroxyfini  celer,  exilis,  vix- 
que  percipiendus  eft  ;  finem  autem  ejufdem  ver¬ 
fus  plenior  et  tardior,  debilis  tamen,  evadit.  Fa- 
roxyfmus,  aegroto  in  foporem  illabente,  finitur  ; 
fpiritufque  expeditior  fit.  iEgrotus  deinde  bre¬ 
vi  ad  fefe  redit,  nihil  omnino  quod  per  paroxyf- 
mum  acciderat  reminifcens.  In  diem  unum  al- 
terumve  dolorem  et  gravitatem  capitis,  ftuporem, 
caliginem,  torporem,  laffitudinemque  omnium 

membrorum,  faepe  conqueritur.  Paroxyfmus, 

quantum 

quartum  fuam  longitudinem  fpe&at,  aeque  va¬ 
riat,  ac  tempora  quibus  redit.  In  aliis  tantum 
pauca  minuta,  in  aliis  nonnullas  horas,  et  etiam 
dies  totos,  manere  confuevit. 

Epiiepfia  frequenter,  amaurofi,  fatuitate,  apo¬ 
plexia,  paralyfi,  et  rarius  te  tano,  qui  aegrotan¬ 
tem  plerumque  rapit,  finitur.  Quinetiam  aliae 
noxae  convulfioncs  graviores  excipiunt,  quales 
funt  diffortiones  et  rupturae  mufculoruin  et  ten¬ 
dinum  in  partibus  corporis  diverfis,  &c. 


DIAGNOSIS. 

Iliiloria  morbi  et  definitione  percurfis,  proxi¬ 
mum  eft  ut,  quae  illum  a  finguhs  generibus,  a 
quibus  haud  ita  facile  dignofcatur,  fecernunt,  ea 

paucis  comprehendamus.  / 

\ , 

i.  Ab  apoplexia  diftinguatur  neceffe  eft.  Ab 
hac,  et  omni  alio  ejufdem  ordinis  morbo,  quam 
facillime  fecernitur  ;  quod  motus  voluntarii  in  e- 
pilepfia  multum  augentur  ;  quodque,  contra,  in 
apoplexia,  magnopere  imminuuntur. 

Pro  nullo  morborum  ordinis  proximi  Culleni- 
ani,  viz.  adynamiarum,  cum  duci  queat,  ad  eos 
fub  eodem  ordine  comprehenfos  tranfibimus. 


2. 

2.  A  tetano.  In  hoc  fpafmus  fixus  efl^vel 
genere  tonicus  ;  contra  vero,  in  epilepfia,  relaxa¬ 
tiones  alternae  accedunt,  fpafinofque  convulfi- 
vos  vel  clonicos  efficiunt. 

3.  A  convulfione.  Hic  corpus  non  raro  ae¬ 
que  violenter  ac  in  epilepfia  convellitur:;  quod  ve¬ 
ro  unum  morbum  ab  altero  fatis  clare  fecernit, 
efi:  fbpor,  et  fenfus  impreffionum  externarum  om¬ 
nino  fubiatus,  quae  epilepfiam  femper,  convul- 
fionem  nunquam,  concomitantur. 

Alius  tantum  morbus  fupereft  neceflario  com¬ 
memorandus,  viz.  hyfteria.  In  hac  quoque  con- 
vulfiones  graves  faepe  aegrotam  invadunt ;  hae 
autem  cum  hyfteria  et  epilepfia  inter  fefe  non 
confociantur,  quod  tamen  crebrius  evenit,  hoc 
plane  ab  omnibus  aliis  biftingm  poffunt,  quod 
aegrota  fenfibus  externis  per  paroxyfinum  faepi- 
us  non  Orbatur,  et  globo  caeterifque  paroxyfinum 
folito  praecedentibus  afficitur. 

Diagnofi  breviufcula,  fed,  uti  arbitramur,  fa¬ 
tis  clara,  propofita,  proximum  eft  ut  caufas  epi- 
lepfiae  perpendamus.  Hae  autem  funt  remotae 
vel  proxima ;  cum  vero  pofteriorem  nos  penitus 
ignorare  lubenter  confiteamur,  priores  tantum, 
idque  fatis  apte,  ut  occafionales  vel  praedifponentes 
confider  abimus.  Prius  exponendae  funt 

CAUSiE 


CAUSiE  OCCASIONALES. 

Has  in  modum  Culleni  celeberrimi  bifariam 

dividemus. 


I.  In  eas,  quae  cerebrum  excitando  agunt ; 

II.  In  eas,  quae  primario  collapfum,  quem  re- 
nifus  excipiat,  inferendo  agunt. 


V 


Claflis  prior  generalis  bifariam  rurfus  dividetur  : 


1.  In  eas  caufas  quae  protinus  in  cerebrum 
ipfum  ; 

2.  In  eas  quae  primario  in  aliquam  aliam  fy- 
flematis  partem,  agunt,  quarumque  effedlus  inde 
ad  cerebrum  tranfeunt.  Hinc  epilepfia  in  idio¬ 
pathicam  et  fympathicam  dividi  confuevit. 

Quaecunque  fibrarum  mufcularium  a&ionem 
movent,  ea  (limulos  nominamus.  Quae  eam  au¬ 
gendo  excitationem  edunt,  (limuli  diredli ;  quae 

vero 

'4  * 

Cerebrum,  ob  conditiones  fuas  diverfas,  temporibus 
diverfis,  adtioni  magis  minufve  aptum  eft.  Idem  vero 
hifce  conditionibus  diverfis  fubjici,  in  exemplis  fomni  vigi¬ 
liaeque  plane  videre  eft.  His  autem  nomina  Excitatio  et 
Collapfus  indi  poliunt. 

vero  idem,  collapfurn  prius  inducendo,  praedant, 
ftimuli  indire&i  audiunt.  Caufae,  ut  (limuli 
dire&i,  in  cerebrum  agentes,  funt : 

A.  Stimuli  mechanici, 

B.  Stimuli  chemici  acres, 

C.  Irritationes  mentales, 

D.  Irritatio  a  vafis  fanguiferis  intra  cranium 
diftenfis  oriunda. 

i  '  .  s'  ' 

De  his  ordine  dicetur. 

A.  Stimuli  Mechanici . 

Hi  autem  funt  inflrumenta  vulnera  inferentia* 
feu  acuminata,  feu  incidentia,  per  vim  externam 
in  cerebrum  impulfa,  laminae  vel  fragmenta  offi- 
um  fradtorum,  exoilofes  interna  fuperficie  cranii 
innatae,  vel  membranae  cerebri  ipfius  formam 
offeam  induentes. 

Hic  loci  quaeftio  oriri  potefl,  utrum  necne  fit 
neceffarium,  ut  hae  fubftantiae,  quo  effe&us  fuos 
edant,  membranas  vel  partem  cerebri  corticalem 
preffura  tantum  adficiant,  vel  in  partem  medul¬ 
lo  fam  penetrent.  In  fententiam  pofteriorem  in- 
.  clinat  Sauvagefius. 

B  B.  Stimuli 

/ 


/ 


\ 


10  de  EPILEPSIA. 

/ 


B.  Stimuli  Chemici  acres. 


Hi  (uain  actionem  ab  iifdem  rebus  circumdanti¬ 
bus,  a  quibus  (limuli  mechanici,  deducere,  et  vice 
corporum  acutorum  et  acuminatorum  fungi  exi- 
ftimantur.  Ex  abfceflibus  et  fuppuratione  mem¬ 
branarum  cerebri,  vel  cerebri  Spfius,  vel  cane 
cranii,  materiem  acrem  et  erodentem  progeneran¬ 
te  oriuntur.  Caeterum,  haec  morbum  faepms 
«dpiunt,  qmm,  in  caufa  ejnfdem  1«,  d* 
fitan  inter  initium  ab  inflammatione,  dtftenfione, 
vel  tumoribus  effufionem  antecedentibus,  profec¬ 
tus  fuerat.  Hinc  multis  in  exemplis  jure  ambigi 
poted,  utrum  epilepfta  a  tumore  et  impetu  circui¬ 
tus  fanguinei  adau&o  antecedente,  vel  ab  acrimo¬ 
nia  in  humoribus  ftagnantibus  et  effufts  procre- 


ita,  oriatur.  ,  . 

Ad  [limulos  clremicos  forfitan  referri  po  un 

epilepdae,  quae  urinam  et  alias  fecretiones  et 

excretiones  fuppreffas  excipiunt.  Caeterum,  a 

caufae,  ut  opinor,  plethoram  univerfam  movendo, 

vel  per  copiam  materiei  in  cerebri  cavitates  effufae, 

quam  per  ullam  acrimoniam,  faepms  agunt. 

Hic  quoque  ponenda  funt  exempla  epilepdae, 

quae  variolas,  nwrbillofvc  erumpentes,  vel  aha 
4  exan- 

exanthemata,  concomitantur,  quae  per  aliquod 
acre  cerebro  nervifque  admotum  agere  viden¬ 
tur. 


C.  Irritationes  Mentales . 

Cerebrum  effe  medium,  per  quod  mens  ex- 
trinfecus  admotorum  impreflionem  perfentifeat, 
et  in  quod,  quandocunque  velit,  agat,  eft  quod 
omnes  compertum  effe  confitentur.  Quae  mu¬ 
tationes  igitur  in  mente  fiunt,  eae  flatum  cerebri 
afficiant  neceffe  eft.  Ita  plerique  affeftuum  ve! 
excitationem  cerebri  vel  collapfum  progignunt. 
De  prioribus,  viz.  excitantibus,  quales  funt  gau¬ 
dium,  ira,  &c.  hic  loci  agemus.  Quamvis  hi  pri¬ 
mario  in  fyftema  nervofum  agunt,  et  protinus  ce¬ 
rebrum  irritare  poffunt ;  effedtus  tamen  eorum  fi- 
mul  alicui  abnormi  in  fyftema  fanguiferum  ex¬ 
inde  invedto  motui  deberi  polle  videntur.  Hoc 
modo  effedtus  fuos  praecipuos  edere  videtur  ira, 
uti  ex  humoribus  ad  caput  copiofius  delatis  fa¬ 
cieque  fuffufa  evidenter  palefcit.  Quatenus  hoc 
evenit,  affedtus  irae  flatum  diftenfionis,  qui  po- 
ftea  eft  confiderandus,  inducendo  agere  videtur. 
Quemlibet  paroxyfmo  epileptico  laborantem, 
aliorum  oculis  objectum,  paroxyfmum  quoque  in 

iis 

iis  qui  ad  morbum  procliviores  funt,  movere  con- 
fuefcere  neminem  fugit.  Hoc  autem  plerumque 
ab  horrore,  quem  figura  epileptici  diftorta  incu¬ 
tiat,  prorfus  pendere  exiflimatum  fuit.  Caeterum, 
alia  praeter  horrorem  caufa  adefle  videtur,  viz. 
principium  imitandi  quoddam  mortalibus  infitum, 
quo  funt  in  tantum  praediti,  ut  nomen  ppn rtKov9 
vel  animal  ad  imitandum  quam  maxime  procli¬ 
ve,  homini  ab  Ariftotele  fuerit  inditum.  Hinc 
ofcitantes,  tufiientes,  vel  vomentes,  ubi  nihil  hor¬ 
roris  omnino  poteft  incuti,  nonn unquam  imita¬ 
ri  confuevimus.  Idem  principium,  in  omni  fere 
vitae  a&ione, plane  perfpicueque  dominatur  ;  nul¬ 
libi  tamen  magis  notabile  quam  in  multis  moti¬ 
bus  partium  diverfarum  convulfivis  confuetis,  in 
quos,  utcunque  per  fe  deridiculos,  eofdem  in  ali¬ 
is  fpe&antes,  facilius  incidamus.  Hinc  non  abf- 
que  caufa  graviffima  cogere  poffumus  nihil  aliud 
ad  motus  vel  a&iones  corporis  nonnullas  ciendas 
defider  ari,  quam  utidea  horum  motuum  a&ionum- 
ve  inanimo  oriatur.  Infuper  fieri  poteft,  ut,  epilep¬ 
ticis  abfentibus,  vis  imaginandi  fola, ideam  alicui  in 
memoriam  reducens,  epilepfiam  de  novo  movere 
queat.  Exempla  quaedam  fraudulentorum,  quam 
plurima,  non  defuerunt,  qui,  per  vim  imaginandi 
meram,  paroxyfmum  epilepticum,  adeo  verum  et 

ge- 

genuinum,  ut  cauflicum  potentiffimum  admotum, 
abfque  ullo  doloris  fenhumanifeflo,  toleraverint, 
lubitu  movere  potuerint.  Spe&acula  libidinofa, 
oculis  olim  fubjedta,  in  mentem  rurfus  redeuntia, 
quantum  quamque  fortiter  agant,  nemo  non  com¬ 
pertum  habet :  Hoc  forfitan  ante  omnia  alia 
quam  potens  et  vivida  fit  imaginandi  facultas  de- 
monflrat. 

Idearum,  per  affociandi  facultatem,  ut  logici 
loqui  amant,  renovatio  hic  commemorari  potefl ; 
utpote  quae  crebrius  epilepfiam  moveat.  Ex¬ 
emplum  hujus  infigne  tradit  illuflriffimus  Culle- 
nus.  Quaedam  gravida,  loco  honefliflimo  nata, 
ftolain  novam,  quam  futrix  vefliaria  adduxerat, 
induendi  labore,  diutiufque  flando  defatigata,  a- 
liquantum  aegrota vit  et  vomuit.  Idem  die  pro¬ 
ximo,  futrice  vefliaria  et  flola  rurfus  confpedlis, 
evenit.  Stola  autem  ex  oculis  deinde  fublata 
efl  ;  caeterum  poflea  in  cubiculo  forte  vifa,  ad 
naufeam  et  aegritudinem  movendas  etiamnum 
fuffecit ;  quod  femper  facere  potuit,  donec  gra¬ 
vida  tandem  peperiffet,  et  imaginandi  poteflas 
illi  imminuta  fuiffet.  Swietenius  celeberrimus 
puerum,  in  quo  epilepfia,  cane  in  eum  infiliente, 
primum  fuiffet  excitata,  paroxyfmo,  eodem  cane 
rurfus  confpefto,  correptum  effe  refert.  Som- 
,  nia 

nia  quoque,  ideas  renovando,  idem  faepe  prae- 
ftant ;  ipfe  quoque  hominem  novi,  qui,  mentione 
ipecacuanhae  injedla,  aegritudine  naufeaque  cor¬ 
ripi  foleat.  Exempla  hoc  genus  mille,  fi  opus 
foret,  in  medium  quam  facillime  poffent  proferri. 


D.  Irritatio  a  vafts  J< 'anguineis  intra  cranium 

diftenfis  oriunda . 


Hanc  autem  epilepfiae  caufam  frequentiflimam 
effe,  cadavera  fere  innumera  a  Lieutaudio  et  aliis 
incifa  demonftrant  ;  in  quibus  vafa  capitis  turgi¬ 
da,  et  fanguine,  qui  multis  in  exemplis  fefe  effu¬ 
derat,  admodum  diftenfa,  in  confpe&um  data 
funt.  Elis  multa  infuper  exempla  accedunt,  ubi 
pus  fuit  repertum,  quod  inflammationem  et  accu¬ 
mulationem  antecefliffe  femper  fignificat.  Haec 
autem  doctrina  aliqua  ex  parte  hinc  illuftratur, 
quod  phrenitis  in  epilepfiam  tam  faepe  definat, 
quodque  effufiones  ferofae  in  multis  exemplis  e- 
pilepticis,  in  quibus  congeftionem  in  vafis  fan- 
guineis  praeceffiffe  arbitremur,  cadaveribus  dif- 

fedtis,  fefe  offendant.  Ad  eandem  quoque  ff  abi - 
liendam  plurimum  facit,  quod  epilepfia  morbos 
a  congeftionibus  pendentes,  quales  funt  dolor  ca? 


i 


} 


DE  EPILEPSIA.  15 

pitis,  paralyfes  multae,  apoplexia,  aliaque  id  ge¬ 
nus  vitia,  faepius  excipiat,  vel  cum  iifdem  confo- 
cietur.  Quinetiam,  cum  epilepfia  hifce  morbis 
adjungatur,  a  congeflione,  fonte  eorum  commu¬ 
ni,  promanet  oportet.  Pro  caufis  hujus  cerebri 
conditionis,  et  igitur  pro  caufis  hunc  morbum 
excitantibus,  habenda  funt,  uti  fupra  comprehen- 

fum,  ira,  tempeflas  fervida,  cubiculum  calidum, 
exercitatio  acris,  crapula,  ebrietas. 

Tumores,  ex oftofes,  quibus  apices  acuti  defint, 
fmus  in  tantum  offefcentes,  ut  tranfitus  fanguinis 
liber  prohibeatur,  pro  caufis  accumulationis  ha¬ 
beri  poffunt.  Caufis  hujufcemodi  quoque  ple¬ 
rumque  accenfetur  potentia  novae  et  plenae  lu¬ 
nae.  Quomodo  agat,  nos  omnino  latet ;  effedtus 

v 

tamen  fuos  in  fyflema  nervofum  quodammodo 
agendo  forfitan  edit. 

Aliae  caufae  diflenfionis  nimiae  funt  evacua¬ 
tiones  fiippreffae,  quales  funt  menfes,  haemor¬ 
rhoides,  &c.  Hae  omnes  ad  diflenfionem  vafo- 
rum  cerebri  nimiam  faciendam  non  parum  con¬ 
ferre  folent.  Quomodo  epilepfia  vero  exinde  o- 
riatur,  explicatu  difficile ;  cum  tamen  tenfio  vafo- 
rum  caufa  excitationem  cerebri  ordinariam  fuften- 
tandi  praecipua  fit,  ambigi  vix  poteft,  quin  di- 

ftenfio 

ftenfio  nimia  illi  in  caufa  excitationis  extraordi- 

«• 

nariae  eflfe  queat. 

2.  Caufae  quae  in  alias  partes  primario  agunt. 
Hae  autem  funt  omnes  fenfationes  vehementes,  five 
a  natura  impreflionis,  five  a  quadam  idiofyncraha 
oriundae.  Ita  voluptas  gratiflima,  dolorve  in  par¬ 
te  qualibet  acutus,  vice  caufae  epilepfiae  fungi 
poteft.  Senfationes  vero  coloris  fonitufque,  quae 
non  tantum  a  vi  impreflionum,  quantum  ab  aliis 
conditionibus,  pendent,  epilepfiam,  praeterquam 
per  vim  affociandi  folam,  non  dare  confueverunt. 
Senfationes  folae  lucis  et  clamoris  ingentis,  odo¬ 
rum,  faporum  acrium,  quae  a  vi  impreflionis 

t  * 

pendeant,  magnum  dolorem  movendo,  epilepfi- 
am  forfitan  movere  poflunt.  Caeterum,  potifli- 
mum  agunt  improvifae  et  infperatae.  Hoc  pen¬ 
det  ab  adtione  cerebri,  quae,  quantum  ad  vim 
fuam,  ordinem,  velocitatemque  fucceflionis  atti¬ 
net,  limitibus  tam  anguftis  circumfcribitur,  ut 
voluntas,  fi  qualibet  actione  gradu  infolita 
fungi  velit,  imperium  fuum  quafi  prorfus  a- 
mittat,  motibus  fuis  abnormibus,  confufls,  nimi- 
ifque  redditis.  Igitur,  quaecunque  fenfationes 
cerebri  tenorem  folitum  excedunt,  eae  actionem 
ejufdem  nimiam  et  abnormem  excitabunt. 

Ita  titillatio,  ofcillationem  frequentem,  fenfu 
qui  voluptatis  et  doloris  aliqua  ex  parte  miftura 
eft  ftipatam,  edens,  non  folum  motus  convulfivos 
ciet,  fed  epilepfiatn  etiam  mortemque  ipfarn  in« 
ferre  poteft :  Cujus  exemplum  fatis  confpicuum 
apud  Swietenium  occurrit. 

Hic  apte  meminerimus  hos  motus  ofcillatorios 
jucundiflimos,  qui  in  concubitu  adeo  confpicue 
et  evidenter  oriantur,  quique  convulfiones,  epi- 
lepfiam,  et  etiam  mortem,  nonnunquam  intule¬ 
rint. 

Sunt  quaedam  imprefliones,  quarum  modus 
agendi  in  obfcuro  latet,  quoniam  nulla  fenfatione 
ftipantur  ;  ut  in  exemplo  calculorum  in  pelve  reg¬ 
num  inhaerentium  evenit.  Duo  vel  tria  hujufce- 
modi  exempla  apud  Lieutaudium  reperies,  ubi, 
cadaveribus  incifis,  nulla  alia  morbi  caufa  fefe  o- 
ftenderit. 

Sub  hoc  capite  vermes  omnigenos  in  canali  a~ 
limentario  delitefcentes  comprehendo,  qui  ali¬ 
quando  nullis  fignis  fefe  fubelfe  demonftrant.  In 
exemplis  tamen  hoc  genus  Cullenus  epilepfiam 
non  raro,  vermibus  foras  eliminatis,  depulfam 
fuilfe  tradit.  Huc  quoque  accedunt  acrimonia 
primarum  viarum  et  dentitio,  quae  effe&us  fuos 

C  magis 

magis  per  modum  doloris  quam  violentiam  edere 
videatur. 

Aliae  caufae  ambiguae  funt,  excretiones  fup- 

preflae,  ulcera  lrnfeferata,  fonticuli, ‘et  eruptiones 

exficcatae.  Multa  ex  his,  unde  plurimum  effun- 
%  \ 

di  confueverat,  haud  dubie  plethoram  movendo 
agunt ;  fed  ea,  unde  parum  profluxerat,  ratione 
ionge  alia  agere  poffunt.*  Nonnunquam  foriitan 
per  acrimoniam,  ut  ftimuli  dire&i,effe£tus  fuos  e- 
dunt.  C.aeterum,  cum  fuppreffiones  cachexiam 
hydropemque  interdum  quoque  movere  animad¬ 
vertamus,  hoc  eas  per  vini  fuam  fedantem  facere, 

ct  non  aliter  in  epilepfia  progeneranda  agere,  cen- 

•  »  ' 

iemus.  Hoc  illuftrandi  caufa,  atorfT&m  a  partibus 

‘ 

illis,  unde  humor  cum  fructu  profluxerat,  ad  ce¬ 
reorum  tranflatam  fuifle  ponere  iufficiet. 

Qui  ad  morbum  procliviores  funt,  iis ' tbnitru 
nonnunquam  paroxyfmum  epilepticum  infert ;  u- 
trum  vero  hic  loci,  an  alibi  potius,  id  meminiffe 
debeam,  prorfus  ignoro.  Seu  per  fuccuflum  elec- 
tricum,  quo  aegrotum  impertiatur,  feu  per  terro¬ 
rem,  quem  illi  incutiat,  agat,  didtu  difficile.  Cae- 
terum,  exemplum  a  Prieflleio  commemoratum, 
ubi  paroxyfmus,  five  tonaret,  five  fuccuffiis  elec¬ 
tricus  admoveretur,  femper  accefTerit,  facit  ut  ad 
opinionem  priorem  magis  inclinem. 


II.  In 

II.  In  eas  quae  primario  collapfum,  quem  re- 
nifus  excipiat,  inferendo  agunt. 

Multas  epilepfiae  caufas  hoc  modo  agere  non 
eft  cur  dubitemus,  cum  eafdem  caufas  modo  fyn- 
copen  et  apoplexiam,  modo  epilepfiam,  movere 
videamus.  Haemorrhagiae  profufae  tenfipnem 
vaforum  cerebri,  quae  excitationem  ejus  folitam 
jfuflentat,  imminuendo,  collapfurn  facere  videntur, 
Quod  etiam  praedare  videtur  adedas  timoris  vel 
terroris,  a  magnis  malis  in  nos  repente  invadenti¬ 
bus  oriundus.  Timor,  pro  genere  fuo  graduque, 
cffedus  admodum  diverfos  edit ;  conflans  et  mo¬ 
dicus  vi  tonica  gaudet ;  nam,  ut  multa  teflantur, 
motibus  convulfivis  et  paroxyfmo  intermittentis 
occurrit,  quod  aliter  explicare  non  poffumus  j 
caeterum  fubitaneus  et  violentus  poteflate  fedante 
viget,  ut  ab  effedibus  ejus,  qui,  nullo  renifu  fub- 
fequente,  funt  apoplexia,  paralyfis,  fyncope,  vel 
mors  ;  fed,  renifu  fubfequente,  tremores,  convul- 
fiones,  et  epilepfia,  fatis  fuperque  patefcit.  Hi 
funt  rerum  in  fyflema  nervofum  protinus  agen¬ 
tium  effedus  ;  fed  fyflema  fanguiferum  quoque 
non  parum  afficitur,  quatenus  a&io  cordis  arteri¬ 
arumque  retardatur  vel  praepeditur  :  Unde  flag- 
nationes  in  fy  fle  mate  fanguifero  oriri  poffint.  Cu¬ 
jus  exemplum  in  nauta,  qui,  terrore  naufragii 

graviffime 

graviflime  commotus,  in  epilepfiam  incidit,  et 
poftea  ad  fanitatem,  omnibus  aliis  remediis  nihil 
proficientibus,  per  fanguinis  miflionem,  cibumque 
imminutum,  redu&us  eft,  Culkno  tefte,  infigne 
occucurrit. 

Perceptio  cujuflibet  ingrati,  cum  quaedam  idio- 
fyncrafia  fubeft,  paroxyfmum  epilepticum  movere 
poteft.  Ita  odores  complures,  qui  aliis  arrident, 
aliis  fyncopen,  hyfteriam,  et  epilepfiam  inferunt. 
Hi  effe&us,  nonnullis  in  exemplis,  a  facultate  o- 
dorum  fedante  forfitan  pendent  \  caeterum  fen- 
fationi  ingratae,  quam  moveant,  potius  referen¬ 
dos  efle,  verilimilius  eft.  Infuper,hoc  modo  qua¬ 
dam  fapores  naufeofi  agunt ;  at  non  in  linguam 
folam,  fed  etiam  in  ventriculum,  vires  fuas  exfe- 
runt,  et  cerebrum  afficere  poftunt,  atoniam  cum 
co  communicantes. 

Ufus  mercurii  ab  audloribus  pro  caufa  epilep- 
fiae  habetur,  et  per  globulos  ad  cerebrum  dela¬ 
tos  agere  exiftimatur  ;  cum  vero  his  epilepfiam 
exemplis  occurrant  tonica,  cumque  non  pauci  ex 
illis,  qui  in  eo  e  fodinis  eruendo,  &c.  occupati 
fint,  non  folum  epilepfiae,  paralyfi,  aliifque  mor¬ 
bis  a  debilitate  oriundis,  ante  alios  patere  foleant, 
mercurium  cerebrum  per  vapores  fuos  nocivos 

potiffimum 

potiffimum  afficere,  vimque  nervofam  imminuere, 
verifimilius  efle  duco. 

Sauvagefius  complures  epilepfiae  fpecies,  a  ve¬ 
nenis,  velut  ab  oenanthe,  cicuta,  coriaria,  &c. 
ortum  ducentes,  meminit.  Multa  alia  venena, 
quae  plus  minufve  convulfionum  vel  epilepfiae 
movendo  infigniantur,  commemorare  facile  foret. 
Nonnulla  eorum  vim  ftimulantem  protinus  edunt, 
et  inflammationem  ventriculi  totiufque  fyftematis 
excitare  queunt ;  quo  in  cafu  morbus  a  poteftate 
eorum  ftimulante  fola  oriri  videtur.  Caeterum 
multa  eorum  epilepfiam  abfque  ulla  ventriculi  et 
inteftinorum  inflammatione  progenerant.  Hafce 
fubftantias  crebrius  efle  narcoticas  ;  et  collapfum 
gignendo,  et  excitationem  mobilitatemque  fyfte- 
matis  nervofi  penitus  abolendo,  agere  compertum 
habetur.  Modum  in  pofteriorem  hyofciamum, 
cicutam  aquaticam,  &c.  effe&us  fuos  edere  ju¬ 
dico.  Sedantibus  quoque  annumerari  poflunt 
quidam  vapores,  fumique  nocivi,  vel  effluvia,  quae 
ab  animalibus  fumma  putredine  corruptis  ac  vi¬ 
tiatis,  a  carbone,  metallis,  &c.  oriuntur,  quaeque 
faepius  funt  in  caufa  epilepfiae.  Quae  aliae  cau- 
fae  collapfus  fuperfunt,  eae  omnes  forfitan  per 
compreflionem  agunt.  Hanc  autem  in  caufa  ef¬ 
fe  fufpicari  licet,  cum  epilepfia  apoplexiam  et  pa» 

ralyfin. 

ralyiin,  quae  a  caufis  hujufcemodi  crebrius  oriun¬ 
tur,  antecedit  vel  excipit. 

Mentio  aurae  epilepticae  hic  loci  efl  injicien¬ 
da.  Haec  acceflionem  complurium  epilqTiarum 
concomitatur.  Theoriam  autem  hujus  non  ag¬ 
grediemur,  et  tantum  pro  figno  epilepfiae  fym- 
pathicae  ab  affedtu  partis,  unde  oriatur,  organico 
pendentis  fere  femper  habendam  effe,  probabile 
videri  notabimus.  Rem  ita  fefe  habere  teftan- 
tur  cafus  complures,  per  ligaturas  vel  nervi  divi- 
fionem  omnino  fublati.  Quinetiam  facultate  fe- 
dante  agere  videtur,  licet  nullam  hujufce  opinio¬ 
nis  rationem  a  priori  reddere  poflimus.  Cum 
vero  in  hylteria  globus,  quamprimum  ad  partes 
fuperiores  afcenderit,  non  tantum  convulfiones  et 
epilepfiam,  fed  aliquando  quoque  (tuporem  et  de¬ 
bilitatem,  quod  per  potentiam  fedantem  in  cere¬ 
brum  editam  faciat  necelfe  eft,  inferre  confuefcat ; 
auram  epilepticam  modo  non  it^  diverfo  agere 

quicunque  putabit,  is  a  vero,  me  judice,  non  lon- 

*  • 

ge  defle&et. 

«»  *  I  r  't  0  *  •  «  •  #  *  #  v  •  i  4  -  i  *  •  » 

CAUSiE  PRiEDISPONENTES. 

In  primis  ponenda  eft  quaedam  fyflematis  ner- 
vofi  mobilitas  ;  namque  illis,  qui  ad  epilepfiam 
procliviores  funt,  mens  adeo  non  condat,  ut  fae- 
piflime  timeant,  fperent,  laetentur,  et  doleant,  cur 
ita  faciant  fere  prorfus  ignari,  Haec  autem  men¬ 
tis  mobilitas  conditioni  corporeae  confimillimae 
nunquam  non  adjungitur.  Nec  quifquam  infici¬ 
as  ibit,  infantes  mulierefque,  quas  haecce  mobili¬ 
tas  graviter  fere  femper  infeflet,  epilepfiae  in  pri¬ 
mis  efie  obnoxias.  Mobilitas  hujufcemodi  qui¬ 
dem  a  ftaminibus  primariis  ortum  aliquando  du¬ 
cit,  et  patribus  ingenita  cum  filiis  communicatur  ; 
quod  igitur  epilepfiam  haereditariam  efie  poffe 
demonftrat.  Saepius  vero  forfitan  ab  aegrotis 
ipfis  aaquiritur  ;  et  ad  illam  excitandam  quam 
maxime  conferunt  vidlus  lautior,  omniaque  alia 
quae  plethoram  inferre  confueverint.  Quonam 
modo  hoc  fiat,  haud  difficulter  intelliges  ;  plethora 
etenim  fyflematis  tenfionem,  quae  fibrarum  mo- 
tricium  ablioni  quam  maxime  faveat,  intendit. 
Extenfio  vel  diflenfio,  v.  g.  ad  contradlionem 
mufcufi  vivi  ciendam  nunquam  non  fufficit  ;  ut 
ab  adtione  cordis  quam  apertiflime  conflat. 

1  ;  llk 

His  propofitis,  pauca  de  vi  confuetudinis  et  u* 

fus  dicenda.  Haec  enim  omnes  corporeos  mo- 
tus  faciliores  expeditiorefque  reddit,  et  igitur  epi- 
lepfiae  quam  amiciflima  eff.  Hic  fatis  apte  re¬ 
feretur  hifloria  fequens,  e  Culleni  celeberrimi 
praele&ionibus  deprompta.  Vir  quidam  robu- 
flior  vomitum  fibi  faepiffime  movere  confueve- 
rat,  et  ad  eundem  excitandum  grana  tartari  eme¬ 
tici  quatuor  vel  quinque  neceffaria  erant.  Hoc 
per  longum  tempus,  femel,  aliquando  bis,  fingu- 
3is  feptimanis  facere  perfeveravit ;  tandem  vero 
ventriculus  adeo  irritabilis  evafit,  ut  dimidium  tar¬ 
tari  emetici  granum  vomitionem,  integrum  fpaf- 
mos  et  convulfiones  univerfas,  movere  potuerit. 

Haec  de  caufis,  quae  homines  ad  epilepfiam 
reddant  procliviores,  dixiffe  fufficiat.  Hoc  tan¬ 
tum  adjiciendum  fupereff,  caufas  occafionales  fo- 
las,  fi  modo  vehementer  agant,  morbum,  nullo 
feminio  fubflante,  movere  polfe.  Seminium  ve¬ 
ro,  fupra  comprehenfum,  per  figna  fatis  aperta 
plerumque  fefe  prius  offendit,  quam  epilepfia  in¬ 
vadat. 


PROG- 

PROGNOSIS. 

Quae  morbum  leniorem  efficere  confueverunt, 
ea  primum  ponemus.  In  junioribus  minus  peri» 
culofus  eft;  quoniam  in  pueris  fub  tempus  puber¬ 
tatis,  in  puellis,  menfibus  provenientibus,  dece¬ 
dere  plerumque  folet.  Namque  hoc  tempore  in¬ 
gens  in  oeconomia  vitali  deprehenditur  mutatio. 
Pro  bono  habendum  eft,  fi  febris,  potiffimum  in¬ 
termittens,  typi  quartani  illi  fuperveniat,  quam 
Hoffmannus  faepe  morbum  omnino  depellere  per¬ 
hibet.  Cum  morbus  fymptomaticus  elf,  facile 
tollitur,  et,  caufa  occanonaii  fublata,*  decedit,  fi 
nullum  ferninium  fubfit,  et  curatio  maturius  adhi¬ 
beatur  :  Caeterum,  fi  inveteraverit,  cerebrum, 
ob  paroxyfmos  faepius  reiteratos,  talem  fibi  mo¬ 
bilitatem  acquirit,  qualis  aegrotum  ad  morbum, 
qui  tandem  idiopathicus,  raro  fanabilis,  evadit, 
quam  maxime  proclivem  efficit. 

Quae  morbum  gravem  reddunt,  proxime  funt 
referenda.  Cum  morbus  haereditarius  eit,  vel 
fub  tempus  pubertatis  accedit,  cum  ligna  ieminii 
evidentiora  fefe  oftendunt,  cum  diu  manfit,  &c. 
aegre  medicinae  parebit.  Cum,  ab  exoftofibus 
internis,  humoribus  in  cerebrum  effufts,  &c.  pro» 

D  ficif- 

ficifcitur,  cum  caufas  ejus  tales  effe  quale§  infe¬ 
rant  collapfum  fufpicamur,  fi  jam  inveteravit,  et 
paroxyfmi  crebriores  quam  olim  evaferunt ;  exi¬ 
tum  ejus  infauflum  fore,  non  abfque  caufa  gra- 
viffima  concludere  licebit. 


RATIO  MEDENDI. 

Prius  viam  epilepfiam  fympathicam,  poflerius 
idiopathicam,  fanandi  exequemur. 

Per  idiopathicam  hos  epilepfiae  cafus,  qui  ab 
affe&u  cerebri  protinus  oriuntur,  fignificamus : 
Per  fympathicam  autem,  eos  qui  a  flatu  aliarum 
fyflematis1  partium  peculiari  pendent.  Hos  rite 
diflinguere  non  raro  difficile  efl ;  .morbum  vero 
fympathicum  effe,  cum  a  rebus  in  partes  corpo¬ 
ris  remotas  agentibus,  fi  hae  non  in  feminium  a- 
gant,  oritur,  cogere  licet.  Ita,  fi  morbus  a  rebus 
non  acribus  in  ventriculum  receptis  excitatur,  a 
fenforii  conditione  vel  a  ferninio  praecipue  pendet, 
et  pro  idiopathico  haberi  potefl.  Caeterum,  aliis 
in  exemplis,  morbus  a  tali  partis  corporis  remotae 
affeclu,  qualis  a  nullo,  quantum  novimus,  femi- 
nio  prohcifci  potefl,  ex  toto  pendere  videtur.  Hoc 
in  exemplo,  morbus  jure  fympathicus  appellatur, 

et 

et  curatio  ejus  ab  affedlu  topico  tollendo,  remediis 
univerfis  fenforio  admotis  parum  proficientibus, 
petenda  eft.  Si  vermes,  e.  g.  adfunt,  inorbus, 
nifi  his  animalibus  foras  expulfis,  depelli  nequit : 
Et  idem  de  tumoribus  dicendum.  Aura  epilep¬ 
tica,  Sauvagefio  judice,  morbum  fympathicum 
effe,  vel  ab  affedtu  partis  a  fenforio  longe  diflan- 
tis  proficifci,  plane  teflatur.  Sin  autem  Sauvage¬ 
fio  morbum,  cum  aura  epileptica  adefi,  ab  afleetu, 
quod  quidem  plerumque  evenit,  extremorum, 
proficifci  affentiamur,  ratione  curandi  fmgulari 
opus  erit.  Haec  autem  in  flatu  partis  immutan¬ 
do,  A.  Fomite  in  parte  qualibet  fito  tollendo,  a. 
Loco  per  ignem  adurendo,  b.  Materia  extrahen¬ 
da,  Epifpaflicis,  /3.  Fonticulis,  y.  Scarificationi¬ 
bus  ;  B.  Communicatione  partem  inter  et  femori- 
um  intercipienda,  a.  Incifione,  b.  Ligaturis,  con¬ 
ii  flit. 

Evacuationes  morbum  aliquando  fuflulerunt ; 
et  prope  partem  affedlam  funt  faciefidae.  Com¬ 
municationem  partem  affebtam  inter  et  cerebrum 

9 

intercipere  conantur  medici,  cuin  pars  morbida 
haud  plane  innotuit,  vel  cum  ad  eam  accedere 
non  poffunt.  Hoc  modo  tetanus  trifmufque  fub- 
Iati  funt.  Memoriae  prodidit  illuflrifiimus  Gre- 
gorius,  fe  epilepfiae  exemplum  probe  noviffe,  ubi 

ligaturae,  totum  per  biennium,  paroxyfmos  ar> 
cerent.  Quinetiam  De  Haen  aegrotum  ab  Al¬ 
bino,  portione  quinti  nervorum  paris,  quae  ad 
maxillam  inferiorem  defcendat,  et  partes  mufcu- 
lares  nervulis  inftruat,  incifa,  ad  fanitatein  per¬ 
dudum  fuifle  tradit.  Si  hoc  fieri  nequeat,  ad  li¬ 
gaturas  confugere  confuevimus.  Quo  tempore 
auram  epilepticam  in  pede  manuve  incipere  fen- 
tit  aegrotus,  eo  protinus  funt  adhibendae.  Paro- 
xyfmi  hoc  modo  faepius  arcentur.  Morbum 
quidem  hac  ratione  protinus  omnino  depelli  non 
poffe  fatemur  ;  cum  tamen  omnes  affe&us  con- 
vulfivi,  faepius  redeundo,  graviores  et  curatu  dif¬ 
ficiliores  evadant,  vis  confuetudinis,  quae  brevi 
in  fyflemate  oriretur,  quantum  fieri  poteft,  im¬ 
minuenda  efl,  et  morbus  tandem,  diligentia  ad¬ 
hibita,  ex  toto  forfan  tolletur. 


Ratio  Epilepfiae  idiopathicae  medendi . 

Cum  caufa  morbi  proxima  nos  omnino  lateat 
fugiatque,  confilia  curandi  ab  iis  quae  nobis  in¬ 
notuerint  caufis  lunt  deducenda.  Confilia  au¬ 
tem  medendi  generalia  funt : 

I.  Caulas 

I.  Caufas  occafionales  vitare. 

II.  Caufas  praediiponentes  removere. 

I.  Caufas  occafionales  v  tare . — Cum  caufas  hu- 
jufcemodi  antea  tam  fufe  depinxerim,  haud  opus 
eft  ut  eas  rurfus  percurram.  Quo  vero  paucis 
multa  comprehendam,  quicquid  ad  plethoram 
creandam,  vel  ad  humores  in  caput  determinan¬ 
dos,  et  vafa  igitur  ejus  turgida  reddenda,  conferat, 
diligenter  cavendum.  Quaecunque  igitur  men¬ 
tem  irritant,  ante  omnia  alia  funt  fugienda.  J£- 
grotus  a  confpe&u  cujuflibet  paroxyfmo  epilepti¬ 
co  laborantis  abftineat,  et  omnia  quae  per  facul¬ 
tatem  aifociandi  ideas  agant  cane  pejus  et  angue 
defugiat.  Omnes  impreffiones  validiores  vitan¬ 
dae  funt.  Cuilenus  cafus  cujufdam  pueri  memi¬ 
nit,  cui  paroxyfmos  epilepticos  quilibet  fonitus  vi¬ 
olentior,  et  etiam  fonitus  nihil  moleftiae  aliis  fa- 
ceffens,  inferre  confueverit,  quique  ab  urbe  rus 
tranquillum  remotus  ad  fanitatem  redu&us  fit. 
Caufas  denique  occafionales  quam  attentiffime  re- 
perire,  eafdemque  denique  repertas  non  minus  at¬ 
tente  vitare,  conandum  eft. 

II.  Caufas  praedifponentes  removere . — Primum 
plethoram.  Haec,  quod  neminem  latet,  epilep- 

fiam 

fiain  faepius  movere  confuevit,  Huic  autem  po- 
tentiflime  occurrit  fanguinis  miftio,  quae,  in  ple- 
thora  generali,  cum  univerfetum  topice  eft  adhi¬ 
benda.  Cum  plethora '  a  tenfione  fola  adaufta 
pendet,  vena  plaga  majore  incifa,  et  pauculae  tan¬ 
tum  fanguinis  unciae  detractae  confilio  noftro  re- 
fpondebunt ;  contra  vero,  fi  copia  humorum  ma¬ 
jor  adfit,  multum  fanguinis  eliciendum  eft.  Si 
ulla  determinationis  ad  caput  nimiae  figna  ani¬ 
madvertantur,  hirudines  cucurbitulaeque  cruen¬ 
tae  temporibus  interea  fimul  admovendae.  Mul¬ 
torum  cafuum  meminerunt  fcriptores,  ubi  pa- 
roxyfmi  epileptici  hoc  modo  depulfi  funt ;  contra 
vero,  exempla  non  defunt  ubi  fanguinis  miffio  ni¬ 
hil  omnino  profecit.  Multum  quidem  dolendum 
eft,  remedium  hoc  praeftantifiimum  plethoram 
ipfam  augere,  cui  per  id  occurrere  voluerimus. 
Hunc  autem  effe&um  nocivum  aliqua  ex  parte 
arceri  pofle  exiftimo,  fi  copiam  fatis  magnam 
fanguinis  fimul  detraxeris,  quod  neceflitatem  ad 
idem  remedium  faepius  decurrendi  praeveniet. 

Exempla  habemus,  ubi  exoftofes  intra  cranium 
fint  repertae,  et  morbus  tamen  non  fuerit  exci¬ 
tatus,  nifi  cum  caufa  occafionalis  adeflet,  quae 
diftenfionem  cerebri  vafis  inferret.  Sanguinis 

autem  milfio,  plethora  fubftante,  paroxyfmum  ac- 

. 

cedentem 

cedentem  nonnunquam  omnino  tollit,  aliquantum 
prove£him  levat. 

Alia  evacuatio,  plethora  urgente,  eft  alvi  pur¬ 
gatio  j  quae,  ut  totius  fyfteinatis  evacuatio,  ef- 
fedhis  haud  magnos  edit,  licet  fyftema  totum 
relaxando  nonnihil  proficiat,  et  plethoram  vafo- 
rum  capitis  topicam,  revulfione  facienda,  im¬ 
minuere  poffit.  Cavendum  eft  autem,  ne  hae  e- 
vacuationes,  faepius  reiteratae,  vires  aegroto  con¬ 
vellant,  ftatumque  plethorae  omnino  contrarium 
progignant. 

Ad  reditum  plethorae  praecavendum  quam 
plurimum  conferent  diaeta  parca,  exercitatio  mo¬ 
dica,  et  fonticuli. 

Quantum  ad  fonticulos  attinet,  haud  dubie  pro¬ 
fluvium  non  parvum  continuumque  efficiunt,  et, 
cum  partem  lymphae  coagulabilis  evacuent,  pie- 

thoram  pro  certo  multum  imminuent :  Caeterum, 

• 

alia  ratione  quoque,  nempe  determinationi  humo¬ 
rum  ad  caput  nimiae  occurrendo,  et  igitur  quan- 
docunque  haec  fubeft  quam  proxime  caput  ape¬ 
riendi  funt,  agere  poffunt.  Setacea  et  fonticuli 
eofdem  fere  effedtus  edunt,  et,  in  iis  plethorae  ex¬ 
emplis  quae  a  profluviis  iftiufmodi  exficcatis  ori¬ 
untur,  quam  maxime  conveniunt.  In  omnibus 

autem 

autem  exemplis,  ut  profluvium  quam  copiofifli- 
mum  fiat,  femper  agendum. 

Exercitationem  ad  fuperficiem  corporis  humo¬ 
res  determinare,  perfpirationemque  augere,  nemo 
mortalium  inficias  ibit.  Plane  autem  caute  adhi¬ 
bere  conveniet  ;  namque  immodica  debilitatem 
femper  infert,  quam  ad  epilepfiam  movendam  non 
parum  conferre  fupra  comprehendimus.  Semper 
igitur  citra  defatigationem  fit,  quam  faepius  exci¬ 
pit  perfpiratio  imminuta,  conditioni  corporeae, 
quam  aegrotus  defideret,  prorfus  adverfa  et  con¬ 
traria.  Igitur  epileptici  exercitationem  minus 
acrem,  crebram  vero  continuamque,  adhibeant 
necefle  eft. 

Diaeta  fit  parcior  ;  namque  nifi  cibo  pleniore  di¬ 
ligenter  abftinebitur,  evacuationes  fupra  prae¬ 
ceptae  nihil  proficient/  cum  fupplementa  humo¬ 
rum  corporis  humani  copiae  et  dotibus  cibi  ad¬ 
hibiti  femper  pro  rata  ratione  refpondere  com¬ 
pertum  fit.  Epilepfias  plures  per  abftinentiam, 
quam  per  quaflibet  alias  curandi  vias,  depelli,  in¬ 
ter  medicos  firme  confenfum.  Abftinentia  ni¬ 
mia  cavebitur,  ne  inanitionem  debilitatemque, 
quae  peflimae  funt,  progignat.  Diaeta  ex  oleri¬ 
bus  conflans  maxime  conveniet,  quae  cum  copi- 
gm  materiae  nutrientis  minorem,  quam  cibus  a- 

nimalis* 

liimalis,  contineat,  cum  plethorae  occurret,  tum 
fatis  nutrimenti  praebebit,  eamque  inanitionem, 
quae  debilitatem  inferret,  praeveniet • 

Caufa  fecunda  praedifponens,  quam  ut  tollatur 
oportet,  eft  debilitas. 

Cum  effedtus  debilitatis,  uti  fupra  comprehen- 
fum,  fint  mobilitas  et  affeftus  fpafmodici ;  reme¬ 
dia  igitur  vel  tonica  vel  antifpafmodica  fint  necef- 
Fe  eft.  Priora  timorem,  aftringentia  et  tonica, 
tum  vegetabilia  tum  metallica,  lavationem  frigi¬ 
dam,  exercitationem,  diaetam  idoneam  •  pofterio- 
ra,  quaecunque  fpafmos  confopiunt,  qualia  funt 
poeonia,  valeriana,  oleum  animale,  mofchus,  opi¬ 
um,  &c.  complebuntur. 

De  exercitatione  et  diaeta,  quae  tonicis  accen- 
fendae  funt,  jam  didtum.  Hoc  tantum  adjicien¬ 
dum  fupereft,  quod  cibus  aegroti  plus,  debilitate 
fubftante,  quam  cum  plethora  adeft,  nutrire  de¬ 
beat.  Tantum  la&is,  quantum  appetitus  aegroti 
defiderat,  ad  vegetabilia  adjiciendum  eft.  Quod 
ad  horum  deledum  attinet,  farinacea,  utpote  quae 
plurimum  nutriant,  omnibus  aliis  anteponenda 
funt. 

Timor  proxime  confiderandus.  Iiic  modicus, 
ut  fupra  pofitum,  vim  tonicam  potentiffimam  ha¬ 
bet.  Eum  autem  pro  remedio  rite  adhibere  dif- 

ficile  eft,  cum  rationem  eum  ad  gradum  juftum 
ufque  movendi  ignoremus.  Hic  loci  comme¬ 
moranda  funt  omnia,  quae  vim  imaginandi  forti¬ 
ter  occupant.  Specifica  autem,  olim  laudibus 
tantis  concelebrata,  velut  crania  humana,  alcis 
ungula,  &c.  ex  impreflione,  quam  in  mentem  fa¬ 
ciant,  fola  virtutem  fuam,  me  judice,  fi  quam  ha¬ 
beant,  plane  deducunt. 

Vegetabilia  adftringentia  et  tonica.  Hic  vif- 
cum  quercinum  olim  adeo  laudatum  commemo¬ 
rare  non  alienum  eft,  licet  experimenta  recentio- 

ra  eum  non  aeque  utilem  effe,  ac  antiquiores  cre^ 

diderint,  demonftrarint. 

*  7 

In  tonicis  vegetabilibus  funt  amara.  Quidnam 
adverfus  epilepfiam  proficiant,  nondum  innotuit ; 
fi  quid  profunt,  hoc  forfttan  praeftant  cum  aftrin- 
gentibus  confociata.  ,  His  folia  aurantiorum  an¬ 
numeramus,  quibus  De  Haen  epilepfiam  depul- 

fam  fuifte  teftatur.  Caeterum  noftrates  virtutes 
illorum  nondum  fatis  tentarunt  et  periclitati 
funt. 

Cortex  Peruvianus.  Hic  votis  noftris  melius 
refpondebit,  quoniam  cum  amaritudinem  tum 
vim  aftringentem  majorem  inter  fefe  conj undas 
habet;  cum  vero  effedus  ejus  minus  diuturni 
fint,  tantum  debilitati  in  tempus  occurrendo,  et 

hoc 

hoc  modo  forfitan  acceflionem  arcendo,  prodeffe 
poteft,  protinus  ante  paroxyfmum  aflumptus. 
Hinc  in  iis  exemplis  utiliflimus  elt,  ubi  morbus 
liatis  temporibus  repetit,  adeo  ut  copia  ejus  lar¬ 
gior  prius  alburni  poffit,  quam  paroxyfmus  exipec- 
tetur.  Caeterum  hic  caute  agendum  elt.  Cor¬ 
tex,  quod  omnes  lciunt,  diathefin  inflammatori¬ 
am,  quae  plethoram  faepe  concomitetur,  adauget, 
et  ita  llatum  plethoricum  omnefque  fequelas  ab 
illo  oriundas  intendit.  Igitur,  cum  flatus  ple- 

thoricus  non  parvus  fefe  oilendit,  prius  elt 

* 

tollendus,  quam  ad  ufum  corticis  decurramus  ; 
quapropter,  in  exemplis  etiam  epilepliae  perio¬ 
dicae,  cum  a  congeltione  diathefin  inflamma¬ 
toriam  movente  oritur,  cortice  abftinendum 
eft.  Sin  vero  diathefis  inflammatoria  abfit,  licet 
morbus  a  llatu  plethorico  originem  fibi  deducat, 
paroxyfmis  per  corticem  Peruvianum  occurrere 
licebit. 

Metallica  tonica.  Pleraque  metallorum  facul¬ 
tatem  tonicam  habent ;  caeterum,  propter  vim  fa¬ 
mulantem,  caute  danda  funt.  Stannum  in  mor¬ 
bum,  experientia  telle,  aliquantulum  poteft,  Ar- 
fenicum  quoque,  portiunculis  datum,  nonnunquam 
profecit  ;  fed  tamen,  ut  parum  tutum,  expellen¬ 
dum  putamus.  Chalybeata  tutiora  funt ;  adver- 
fus  epilepfxam  vero  parum  valere  videntur. 

Cuprum, 

Cuprum.  Swietenius  fe  praeparatum  ex  hoc-, 
ce  metallo  novilfe  teftatur,  quod  epilepfiam,  nul¬ 
lo  affedm  fenfibus  percipiendo,  praeter  formicatio¬ 
nem  totius  fuperficiei  cutaneae  leviculam,  edito, 
fuftulit.  Eum  vero  rationem  hujufce  remedii 
accuratiorem  non  reddidiffe  dolendum  efb  Vi¬ 
cem  ejus  igitur  talibus  e  cupro  praeparatis,  qua¬ 
lia  vim  tonicam  quam  maximam,  facultatis  fti- 
mulantis  quam  minimum,  habeant,  fupplere  co¬ 
nandum.  Praeparatum  hoc  genus  eit  cuprum 
ammoniacale,  cujus  ctficaciae  pauca,  fed  minime 
dubitanda,  exempla  reperiunda  furit.  In  multis 
tamen  exemplis,  ablque  ullo  fucceffu  profpero  da¬ 
tum  fuit.  Vitricium  lpium  caeruleum,  dofibus 
parvulis  alfumptum,  quibufdam  111  exemplis,  non 
abfque  emolumento  fuit  adhibitum. 

Flores  Zinci.  Paucula  tantum  huc  ufque  fue-  ■ 
runt  exempla,  quae  efficaciam  hujufce  medica¬ 
menti  in  epilepfia  curanda  demonftrent  ;  cum  ve¬ 
ro  laudibus  a  Gaubio  celeberrimo  et  quibufdam 
aliis  fit  ornatum,  attentionem  diligentillimam  haud 
dubie  meretur. 

Lavatio  frigida.  Haec  poteftate  tonica  infig- 

t 

ni  gaudet,  et  ad  mobilitatem  debilitatejnque  re¬ 
movendas  probe  accommodatur ;  parum  vero  tuta 
cfl,  donec  plethora  fuerit  imminuta.  Si  humo¬ 
res 

res  ad  caput  copiofius  determinantur,  illud  in 
aquam  primum  demittere,  vel  aquam  illi  fuperne 
affundere,  forfitan  conveniret. 

Antifpafmodica.  Haec  confilio  paroxyfmum 
arcendi  adhibemus  ;  auxilium  igitur  ab  iis,  vel 
cum  exfpe&atur  vel  praevidetur,  tantum  fperan- 
dum.  Pleraque  illorum  remediorum  inutilia 
funt.  In  optimis  illorum  pofitae  fuerunt  poeonia 
et  valeriana.  Priorem  fere  filentio,  cum  pau- 
ciffimi  medici  hodierni  ad  eam  confugiant,  prae¬ 
termittere  cogimur.  Cullenus  nihil  commodi  a 
pofteriore,  praeterquam  in  paucis  exemplis,  oriri 
fe  notaffe  teftatur  ;  licet  periculum  ejus  in  mul¬ 
tis  fieri  viderit:  Et,  in  hifce  exemplis,  ubi  pro¬ 
fuerit,  alvum  purgaffe  tradit ;  unde  effe&us  ejus 
falutares,  potius  quam  ab  ulla  virtute  antifpafmo¬ 
dica,  profectos  fuiffe  exiflimat. 

Oleum  animale.  Hoc  'a  Germanis  medicis 
multum  laudatur,  et,  propter  indolem  ejus  vola- 
tilenr et  penetrabilem,  multum  auxilii  promittit  $ 
caeterum  periculum  ejus  fatis  crebrum  et  diutur¬ 
num  noftrates  nondum  fecerunt. 

Mofchus.  Hunc  in  convulfiones  et  epilepfiam 
non  parum  poffe,  experientia  monftrat;  fed  genui¬ 
nus  et  purus  aegerrime  comparatur.  Pretiofif- 

fimus 

funus  efl,  parumque  prodeft,  nifi  copia  majore 
datus. 

Liquor  aethereus.  Hic  etiam,  quibufdam  in 
exemplis,  auxilium  minime  fpernendum  praebet. 

Opium.  De  virtute  hujufce  medicamenti  in 
vitiis  convulfivis  vix  ambigi  potefl ;  id  tamen  in 
epilepfia  rite  adhibere  difficile  efl.  Cum  flatus 
plethoricus  et  diathefis  inflammatoria  adfunt,  o- 
piata,  riifi  iliis  remotis,  non  adhibenda  funt.  Sin 
vero  epilepfia  a  flatu  piethorico  non  proficifcatur, 
opium  utiiiflimum  efl,  utpote  quod  mobilitati,  ex 
qua  reditus  epilepfiae  pendeat,  potenter  occurrat. 
Memoria  femper  tenendum  efl,  opium,  in  omni¬ 
bus  epilepflis  flato  tempore  redeuntibus,  nunquam, 
nifi  protinus  antequam  paroxyfmus  accedat,  dari 
debere;  namque  effectus  opii,  et  omnium  aliorum 
antifpafmodicorum,  fugaces  funt.  Spafmos  fol- 
ventia  quoque  diutius  adhibita  debilitatem,  et  igi¬ 
tur  irritabilitatem,  fyflematis  faepius  adaugent. 
Et,  praeterea,  opium,  et  omnia  alia  inebriantia,  dif- 
tenfionem  vafis  inferunt,  et  aegrotum  ad  conge- 
flionem  in  capite  proclivem  efficiunt.  Idem  de 
hyofcyamo,  quem  Storkius  in  hoc  morbo  laudat, 
ac  de  opio  dicendum  efl.  In  hoc  tantum  ab  opio 
differre  videtur,  quod  adhibitus  alvum  folutam 
relinquat. 

Stram- 

Strammonium.  In  Commentariis  academiae 
fcientiarum  Stockholmienfis,  mentio  de  quatuor- 
decim  aegrotis  epilepfia  laborantibus  injecta  eft, 
quibus  pilulae  ex  ftrammonio  confeCtae  datae 
funt.  Ex  hifce  o£to  ad  fanitatem  abfolutam  re» 
duCti  funt,  quinque  levati,  et  unus  tantum  nihil 
levaminis  accepit.  Pauca  ejufdem  generis  exem¬ 
pla  memoriae  prodidit  Storkius. 

Si  ad  omnia  haec  remedia  fruffra  fuerit  decur- 
fum,  proximum  eft,  ut  habitum  et  conditionem 
corpoream  aegroti  praetentem,  diaeta,  ratione  vi¬ 
tae,  regione,  prorfus  immutatis,  in  melius  verte¬ 
re  conemur :  Namque  haec  via  curandi,  omni¬ 
bus  aliis  incaffum  tentatis,  faepius  optime  ceffit. 

Hanc  dilfertatiunculam  ad  finem  jam  perduc¬ 
turus,  partem  ejus  principem  e  praelectionibus 
Culleni  jure  celeberrimi  fuilfe  depromptam,  con¬ 
fitear  necelfe  eft ,  quem  duceni  fequi,  nec  aetas 
noftra  recufet,  nec  polleri  olim  erubuerint. 


FINIS. 

